[[Fil:Maciejowice.JPG|thumb|right|''Kościuszko under slaget om Maciejowice i 1794'' af Jan Bogumił Plersch]]
På trods af den hurtige mobilisering af nye soldater til oprøret var oprørernes situation stadig kritisk. Oprørerne rådede over 6.000 bønder, kavaleri og 9.000 soldater, men oprørerne manglede tilstrækkeligt moderne våben og udstyr.<ref name=Storozynski/>{{rp|194}} Den 10. maj 1794 gik Preussens general Francis Favrat over den polske grænse med 17.500 mand, der sluttede sig til de 9.000 russiske soldater, der befandt sig i det nordlige Polen.<ref name=Storozynski/>{{rp|194}} Den 6. juni blev Kościuszko besejret ved slaget om Szczekociny af en russisk-preussisk styrke og den 8. juni blev gneral Józef Zajączek besejret ved slaget om Chełm. De polske styrker trak sig tilbage til Warszawa og forskansede byen under ledelse af Kosciuszko og dennes 16.000 soldater, 18.000 bønder og 15.000 borgere.<ref name=Storozynski/>{{rp|197}} Den 15. juni indtog den preussiske hær Kraków uden kamp.<ref name=Storozynski/>{{rp|195}} Warszawa blev den 13. juli 1794 belejret af 41.000 russere under general Fersen og 25.000 prøjsere under kong [[Frederik Vilhelm 2. af Preussen|Frederik Vilhelm 2.]].<ref name=Storozynski/>{{rp|197}} Den 20. august udbrød opstand i [[Storpolen]] og prøjserne måtte derfor trække deres tropper væk fra Warszawa for at nedkæmpe den nye opstand. Belejringen ophørt den 6. september, da også russerne trak deres tropper tilbage.<ref name=Storozynski/>{{rp|200}}
Samfund Historie Kriminalitet Mellemmenneskelige_forhold